*Tämä artikkeli käsittelee jääkiekkoilijaa. Otto Nieminen oli myös näyttelijä Otto Noron aiempi nimi.*

**Otto Iivari Nieminen** (s. 8. toukokuuta 1996 Somero) on suomalainen jääkiekkoilija, joka pelaa Iso-Britannian ylimmällä sarjatasolla Elite Ice Hockey League-joukkue Nottingham Panthersissa. Hän on pelipaikaltaan oikea laitahyökkääjä.

Ura
---

### Seuraura

Nieminen on Someron Pallon kasvatti. Hän siirtyi juniorina sittemmin TuToon, josta Nieminen siirtyi puolestaan 14-vuotiaana Turun Palloseuran C-nuoriin kaudeksi 2010–2011. Kaudella 2011–2012 hän oli yhdeksällä osumallaan joukkueen paras maalintekijä SM-karsinnoissa. Nieminen pelasi suurimman osan kaudestaan kuitenkin TPS:n B-nuorissa, joiden paras maalintekijä hän oli kevään 2012 pudotuspeleissä Oskari Siikin kanssa viidellä osumallaan. Nieminen voitti kauden päätteeksi B-nuorten SM-pronssia. Kaudella 2012–2013 hän oli runkosarjassa joukkueen paras maalintekijä 25 osumallaan.

Atlant varasi Niemisen 83. pelaajana KHL:n varaustilaisuudessa 2013. Hän debytoi TPS:n SM-liigajoukkueessa kaudella 2014–2015. Nieminen teki liigadebyyttinsä 27. joulukuuta 2014 Rauman Lukkoa vastaan. Hänet merkittiin joukkueensa kolmosketjun oikeaan laitaan Marko Virtalan ja Ilkka Pikkaraisen viereen. Nieminen sai ottelussa jääaikaa 14.59 minuuttia. Hän teki liigauransa avausmaalin 30. tammikuuta 2015 vieraissa Pelicansia vastaan. Kaikkiaan Nieminen pelasi kauden aikana SM-liigassa 19 runkosarjaottelua tehden kaksi maalia. Hän pelasi suurimman osan kaudestaan kuitenkin TPS:n A-nuorissa, jossa Nieminenvoitti kauden päätteeksi Suomenmestaruuden. Maaliskuussa 2015 hän teki vuoden mittaisen jatkosopimuksen TPS:n kanssa.

Toukokuussa 2015 Atlant kauppasi Niemisen KHL-oikeudet useiden pelaajien kaupassa SKA Pietariin. Kaudella 2015–2016 Nieminen pelasi TPS:ssä 19 runkosarjaottelua tehopistein 1+2=3, kahdeksan playoff-ottelua tehden yhden syöttöpisteen sekä kaksi Mestarien liigan ottelua ilman tehopisteitä. Hän pelasi miesten pelejä myös kuuden ottelun verran lainalla Mestis-joukkue Savonlinnan Pallokerhossa. Nieminen pelasi ison osan kaudestaan vielä myös TPS:n A-nuorissa, joiden sisäisen tehotilaston hän voitti lukemalla +8. Toukokuussa 2016 Nieminen teki vuoden mittaisen jatkosopimuksen TPS:n kanssa.

Kaudella 2016–2017 Nieminen teki SM-liigassa 33 runkosarjaottelussa tehot 5+3=8 ja kuudessa playoff-ottelussa kaksi maalia. Hän pelasi kauden aikana myös neljä ottelua lainalla Mestis-joukkue TUTO Hockeyssa. Kaudella 2017–2018 Nieminen jäi TPS:ssä varsin pieneen rooliin, sillä hän ei mahtunut joukkueen kokoonpanoon pudotuspeleissä. Nieminen teki runkosarjassa 39 ottelussa viisi tehopistettä ja hän pelasi myös yhden ottelun lainalla TuTossa marraskuussa 2017. Tammikuussa 2018 Nieminen teki TPS:n kanssa vuoden mittaisen jatkosopimuksen. Kaudella 2018–2019 hän kärsi loukkaantumisista ja pelasi runkosarjassa vain 36 ottelua, mutta Nieminen onnistui kuitenkin tekemään SM-liigan yhden kauden piste-ennätyksensä tehoilla 12+8=20 ja hänen teholukemansa +14 oli TPS:n toiseksi paras Joe Piskulan jälkeen. Pudotuspeleissä Nieminen jakoi joukkueen sisäisen pistepörssin voiton Kaapo Kakon kanssa tehoilla 2+3=5. Kolmannessa puolivälieräottelussa 25. maaliskuuta 2019 Hämeenlinnan Pallokerhoa vastaan hän teki kaksi maalia, joista jälkimmäinen ratkaisi TPS:lle 3–2-voiton ensimmäisessä jatkoerässä ajassa 79.01. Janne Karelius valitsi Niemisen ottelun Alumnien tähtien ykköstähdeksi. HPK kuitenkin eteni lopulta välieriin otteluvoitoin 4–1.

Nieminen siirtyi kaudeksi 2019–2020 kaksivuotisella sopimuksella Pelicansiin. Hänen odotettiin ottavan ratkaisuroolin, mutta Nieminen jäi alkukaudella kuitenkin pieneen rooliin ja hän kärsi loukkaantumisista. Nieminen pelasi runkosarjassa vain 24 ottelua tehopistein 4+1=5 ja Mestarien liigassa kuusi ottelua tehden yhden maalin. Hän pelasi myös kolme ottelua lainalla Mestis-joukkue Heinolan Peliitoissa tehopistein 5+1=6. Myös kaudella 2020–2021 Niemisen rooli jäi varsin pieneksi ja hän teki 42 runkosarjaottelussa vain kahdeksan tehopistettä sekä jäi neljässä playoff-ottelussa ilman tehopisteitä.

Kaudeksi 2021–2022 Nieminen siirtyi vuoden mittaisella sopimuksella Mestis-joukkue Forssan Palloseuraan. Hänen sopimuksensa sisälsi option ulkomaille siirtymisestä. Nieminen teki yhdeksässä runkosarjaottelussa tehot 5+11=16, joilla hän johti koko sarjan pistepörssiä sekä oli jaetulla syöttöpörssin kärkisijalla Ketterän Henry Karjalaisen kanssa, kunnes lokakuun 2021 lopulla Niemisen sopimus purettiin hänen käytettyä sopimuksessaan olleen ulkomaanoption. Nieminen siirtyi loppukauden kattavalla sopimuksella Slovakian Extraligan HK Spišská Nová Vesiin. Hän jakoi tehoilla 15+15=30 joukkueen sisäisen pistepörssin voiton maanmiehensä Hannu Kurun kanssa sekä sisäisen maalipörssin voiton Matej Giľákin ja Andreas Strauchin kanssa. Nieminen jakoi myös sisäisen tehotilaston voiton Kurun kanssa lukemalla +13. Hänen oma kautenkin runkosarjaan maaliskuussa 2022 ja Nieminen oli sivussa pudotuspeleistä.

Nieminen siirtyi kaudeksi 2022–2023 vuoden mittaisella sopimuksella Tanskan Metal Ligaenin Odense Bulldogsiin.

### Maajoukkueura

Nieminen pelasi Suomen alle 16-vuotiaiden maajoukkueessa nuorten olympiakisoissa Innsbruckissa 2012, jolloin hän voitti kultaa sekä alle 17-vuotiaiden maajoukkueessa Euroopan nuorten olympiafestivaaleilla vuonna 2013 voittaen kultaa. Yhteensä Nieminen on pelannut seitsemän nuorten ja 28 poikien maaottelua.

Muuta
-----

Nuorempana Otto Nieminen harrasti yleisurheilua edustaen Someron Esaa. Hän juoksi vuonna 2010 SM-pronssia P14-sarjan 300 metrillä ajalla 38,07 ja oli viides 100 metrillä ajalla 11,94.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | TPS | A-SM | 13 | 7 | 3 | 10 | 4 | 7 | 0 | 0 | 0 | 0 |
| 2013–2014 | TPS | A-SM | 25 | 8 | 5 | 13 | 10 | – | – | – | – | – |
| 2014–2015 | TPS | A-SM | 36 | 9 | 10 | 19 | 12 | 9 | 1 | 3 | 4 | 2 |
|  | TPS | SM-liiga | 19 | 2 | 0 | 2 | 4 | – | – | – | – | – |
| 2015–2016 | TPS | A-SM | 21 | 12 | 5 | 17 | 4 | – | – | – | – | – |
|  | TPS | SM-liiga | 19 | 1 | 2 | 3 | 2 | 8 | 0 | 1 | 1 | 0 |
|  | SaPKo | Mestis | 6 | 4 | 1 | 5 | 4 | – | – | – | – | – |
| 2016–2017 | TPS | A-SM | 8 | 6 | 5 | 11 | 0 | – | – | – | – | – |
|  | TPS | SM-liiga | 33 | 5 | 3 | 8 | 4 | 6 | 2 | 0 | 2 | 0 |
|  | TUTO Hockey | Mestis | 4 | 0 | 1 | 1 | 6 | – | – | – | – | – |
| 2017–2018 | TPS | SM-liiga | 39 | 3 | 2 | 5 | 6 | – | – | – | – | – |
|  | TUTO Hockey | Mestis | 1 | 0 | 0 | 0 | 0 | – | – | – | – | – |
| 2018–2019 | TPS | SM-liiga | 36 | 12 | 8 | 20 | 8 | 5 | 2 | 3 | 5 | 2 |
| 2019–2020 | Pelicans | SM-liiga | 24 | 4 | 1 | 5 | 2 | – | – | – | – | – |
|  | Peliitat | Mestis | 3 | 5 | 1 | 6 | 0 | – | – | – | – | – |
| 2020–2021 | Pelicans | SM-liiga | 42 | 2 | 6 | 8 | 12 | 4 | 0 | 0 | 0 | 2 |
| 2021–2022 | FPS | Mestis | 9 | 5 | 11 | 16 | 6 | – | – | – | – | – |
|  | HK Spišská Nová Ves | SloEL | 36 | 15 | 15 | 30 | 16 | – | – | – | – | – |
| 2022–2023 | Odense Bulldogs | Tanska | 48 | 25 | 21 | 46 | 10 | 6 | 1 | 2 | 3 | 2 |
| 7 kautta | yhteensä | SM-liiga | 212 | 29 | 22 | 51 | 38 | 23 | 4 | 4 | 8 | 4 |
| 5 kautta | yhteensä | Mestis | 23 | 14 | 14 | 28 | 16 | – | – | – | – | – |

Lähteet
-------

* Otto Nieminen The Internet Hockey Databasessa (englanniksi)
* Otto Nieminen Eurohockey-sivustolla (englanniksi)
* Otto Nieminen *Elite Prospects*. Everysport Media Group AB.  (englanniksi)

### Viitteet

1. ↑  Teiskonlahti, Kirsi: Nieminen iski kauden ensimmäiset maalinsa – "Onneksi sain täällä helpottavat maalit" *Jatkoaika.com*.  19.11.2016. Jatkoaika r.y. Viitattu 20.11.2016.
2. ↑  Urheilukoulun saapumiserään III/16 hyväksytyt urheilijat *puolustusvoimat.fi*.  15.3.2016. Puolustusvoimat.  Arkistoitu 20.3.2016. Viitattu 16.3.2016.
3. ↑  Tilastot *liiga.fi*. Jääkiekon SM-liiga Oy. Viitattu 21.7.2021.
4. ↑  Elite Prospects - TPS U16 *eliteprospects.com*. Everysport Media Group AB. Viitattu 10.4.2019. (englanniksi)
5. ↑  Elite Prospects - TPS U18 *eliteprospects.com*. Everysport Media Group AB. Viitattu 10.4.2019. (englanniksi)
6. 1 2 3 4 5 6 7  Otto Nieminen *Elite Prospects*. Everysport Media Group AB.  (englanniksi)
7. ↑  Elite Prospects - TPS U18 *eliteprospects.com*. Everysport Media Group AB. Viitattu 10.4.2019. (englanniksi)
8. ↑  Kokoonpanot *liiga.fi*.  27.12.2014. Jääkiekon SM-liiga Oy. Viitattu 31.5.2021.
9. ↑  Ottelutilastot *liiga.fi*.  27.12.2014. Jääkiekon SM-liiga Oy. Viitattu 28.12.2014.
10. ↑  Otteluseuranta *liiga.fi*.  30.1.2015. Jääkiekon SM-liiga Oy. Viitattu 30.1.2015.
11. ↑  TPS solmi jatkosopimuksia - Nummelinin uralle jatkoa *Jatkoaika.com*.  18.3.2015. Jatkoaika r.y. Viitattu 6.5.2015.
12. ↑  Трансферные новости: СКА – «Атлант» и другие обмены *khl.ru*.  15.5.2015. КХЛ. Viitattu 26.9.2015. (venäjäksi)
13. ↑  Elite Prospects - TPS U20 *eliteprospects.com*. Everysport Media Group AB. Viitattu 10.4.2019. (englanniksi)
14. ↑  TPS:lle iso rypäs sopimuksia - Heikkinen vahvistamaan takalinjoja *Jatkoaika.com*.  18.5.2016. Jatkoaika r.y. Viitattu 18.5.2016.
15. ↑  Otto Niemiselle jatkosopimus *hc.tps.fi*.  30.1.2018. HC TPS Turku Oy.  Arkistoitu 31.1.2018. Viitattu 30.1.2018.
16. ↑  Elite Prospects - TPS *eliteprospects.com*. Everysport Media Group AB. Viitattu 10.4.2019. (englanniksi)
17. ↑  Otteluseuranta *liiga.fi*.  25.3.2019. Jääkiekon SM-liiga Oy. Viitattu 10.4.2019.
18. ↑  Pelicansille maalivahti Pohjois-Amerikasta - hyökkäykseen viisi uutta vahvistusta *Jatkoaika.com*.  17.4.2019. Jatkoaika r.y. Viitattu 17.4.2019.
19. ↑  Luhtakallio, Toni: Pelaaja-arviot 2019−20: 52 yrittäjää, viisi kiitettävää suoritusta − Pelicansin kausi oli yhtä turbulenssia *Jatkoaika.com*.  19.3.2020. Jatkoaika r.y. Viitattu 21.4.2020.
20. ↑  Määttä, Arto: Pelicans vahvistaa myös puolustustaan NHL-lainalla − Niclas Almari turkoosipaitaan *Jatkoaika.com*.  16.9.2020. Jatkoaika r.y. Viitattu 31.5.2021.
21. ↑  FPS hankki hyökkäykseen runsaasti liigakokemusta Pelicansista, kahdelle hyökkääjälle myös jatkosopimukset *Jatkoaika.com*.  21.7.2021. Jatkoaika r.y. Viitattu 21.7.2021.
22. ↑  Otto Nieminen siirtyy ulkomaille *forssanpalloseura.fi*.  27.10.2021. Forssan Palloseura r.y. Viitattu 27.10.2021.
23. ↑  Sandberg, Kai: Iso, mutta odotettu menetys Palloseuralle: Mestiksen pistepörssin kärkimies Otto Nieminen siirtyy Slovakian pääsarjaan *forssanlehti.fi*.  27.10.2021. Hämeen Sanomat Oy. Viitattu 27.10.2021.
24. ↑  Elite Prospects - HK Spisska Nova Ves *eliteprospects.com*. Everysport Media Group AB. Viitattu 7.6.2022. (englanniksi)
25. ↑  Secher, Martin: Finsk forward skifter til Odense Bulldogs *Metalligaen.dk*.  7.6.2022. Danmarks Ishockey Union. Viitattu 7.6.2022. (tanskaksi)